**Tiszavasvári Város Önkormányzata Képviselő-testületének 1/2023. (I. 27.) önkormányzati rendelete**

**A lakások és nem lakás célú helyiségek bérletéről és elidegenítéséről, valamint a lakáscélú önkormányzati támogatásról szóló 12/2019. (IV.1.) önkormányzati rendelet módosításáról**

Tiszavasvári Város Önkormányzata Képviselő-testülete az Alaptörvény 32. cikk (1) bekezdés a.) pontjában meghatározott feladatkörében eljárva, valamint a Tiszavasvári Város Önkormányzata Szervezeti és Működési Szabályzatáról szóló 6/2022. (II.25.) önkormányzati rendelet 4. melléklet 1.22. pontjában biztosított véleményezési jogkörében illetékes Pénzügyi és Ügyrendi Bizottság és az 5. melléklet 1.17. pontjában biztosított véleményezési jogkörében illetékes Szociális és Humán Bizottság véleményének kikérésével a következőket rendeli el:

**1. §**

A lakások és nem lakás célú helyiségek bérletéről és elidegenítéséről, valamint a lakáscélú önkormányzati támogatásról szóló 12/2019. (IV.1.) önkormányzati rendelet 1. melléklete helyébe az 1. melléklet lép.

**2. §**

A lakások és nem lakás célú helyiségek bérletéről és elidegenítéséről, valamint a lakáscélú önkormányzati támogatásról szóló 12/2019. (IV.1.) önkormányzati rendelet 3. melléklete helyébe a 2. melléklet lép.

**3. §**

Hatályát veszti a lakások és nem lakás célú helyiségek bérletéről és elidegenítéséről, valamint a lakáscélú önkormányzati támogatásról szóló 12/2019. (IV.1.) önkormányzati rendelet 2. melléklet 1. pontjában foglalt táblázat 3. sora.

**4. §**

Ez a rendelet 2023. március 1-jén lép hatályba.

Tiszavasvári, 2023. január 26.

 **Szőke Zoltán Dr. Kórik Zsuzsanna**

 **polgármester jegyző**

**A rendelet kihirdetve: 2023. január 27.**

 **Dr. Kórik Zsuzsanna**

 **jegyző**

*1. melléklet az 1/2023. (I. 27.) önkormányzati rendelethez*

„*1. melléklet*

**az önkormányzati tulajdonban lévő bérlakások havi bérleti díjairól**

1. Az önkormányzati tulajdonban lévő bérlakások havi lakbére 2023. március 1-től a következő:

a) összkomfortos lakás esetén: 316 Ft/m2/hó

b) komfortos lakás esetén: 292 Ft/m2/hó

c) félkomfortos lakás esetén: 122 Ft/m2/hó

d) komfort nélküli lakás esetén: 106 Ft/m2/hó

2. Költségelven megállapított bérleti díj: 438 Ft/m2/hó

3. Piaci alapon számított bérleti díj: a pályázati eljárásban ajánlott bérleti díj, amely nem lehet kevesebb attól, mintha a lakás bérleti díja költségelven kerülne megállapításra.

4. Vendéglakás használatba adása térítésmentes”

*2. melléklet az 1/2023. (I. 27.) önkormányzati rendelethez*

„*3. melléklet*

**Az Önkormányzat tulajdonában lévő a vételi joggal érintett lakások**

|  |  |  |
| --- | --- | --- |
|  | **A** | **B** |
| **1** | Egység u. 2 | 1 db lakás |
| **2** | Katona József u. 8. | 1 db lakás |
| **3** | Krúdy u. 14. III/7. | 1 db lakás |
| **4** | Krúdy u. 16. III/7. | 1 db lakás |
| **5** | Mester u. 40. | 1 db lakás |
| **6** | Mihálytelep u. 8 | 1 db lakás |
| **7** | Őz u. 6. | 1 db lakás |
| **8** | Szarvas u. 6 | 1 db lakás |
| **9** | Széchenyi u. 18. | 1 db lakás |
| **10** | Szabó Magda u. 18. | 1 db lakás |
| **11** | Víz u. 8 | 1 db lakás |

”

Általános indokolás

A lakások és nem lakás célú helyiségek bérletére, valamint az elidegenítésükre vonatkozó egyes szabályokról szóló módosított 1993. évi LXXVIII. törvény 34. § (1) bekezdésében foglalt felhatalmazás alapján az önkormányzati lakások lakbérének mértékét önkormányzati rendelet szabályozza.

A lakások és nem lakás célú helyiségek bérletéről és elidegenítéséről, valamint a lakáscélú önkormányzati támogatásról szóló 12/2019. (IV.1.) önkormányzati rendelet (továbbiakban: Lakásrendelet) 29.§ (1) bekezdése szerint a bérlakások havi bérleti díjának mértékét a Képviselő-testület állapítja meg.

Részletes indokolás

**Az 1. §-hoz**

Az önkormányzati Lakásrendelet felhatalmazása alapján a Képviselő-testület évente felülvizsgálhatja az önkormányzati lakások lakbérét és azt, amennyiben szükségesnek látja, megemelheti.

Az Önkormányzat költségvetésére tekintettel szükséges az önkormányzati bevételek növelése, ezért indokolt a lakbér mértékének - az emelést megelőző év azonos hónapjához viszonyítva 12 hónap alatt bekövetkezett változás szerinti fogyasztói árindex mértékével - történő emelése.

**A 2. §-hoz és a 3. §-hoz**

Az önkormányzati lakásállomány számában bekövetkező változásokat a pontos vagyonnyilvántartás miatt szükséges megfelelően módosítani.